Korupsi

Korupsi inggih punika wangun katenjujuran utawi pelanggaran pidana sané kamargiang olih jadma utawi organisasi sané kapercayain ring jabatan sane madué wewenang mangda ngamolihang pikenoh sané nénten patut utawi nyalahgunayang kekuasaan anggén ngamolihang bati. Korupsi minab nyarengin parikrama sekadi nombok, pawigunan kakuasaan, panilepan, miwah penipuan taler parilaksana sané sah ring makudang-kudang panegara, sekadi lobi. Korupsi politik mamargi ritatkala sang sané ngambel jabatan utawi pegawé pamréntah sané tiosan malaksana ring kapasitas resmi antuk ngamolihang bati pribadi.

Manut babad, "korupsi" madué artos sané jimbar sane mapaiketan sareng dampak parilaksana majeng ring moral lan karahayuan sosial: umpaminyané, pattatwa Yunani purwa Sokratés kadanda pati pahan saking "ngorupsi para yowana".

Panilikan miwah panikayan kawijakan sané anyar ngakuin indik punika taler wenten ring ékonomi kapitalis sané sugih. Ring How Corrupt is Britain, David Whyte nyobyahang indik korupsi wénten "ring makudang-kudang lembaga sané kasub" ring Inggris, kagenahang ring peringkat silih sinunggil negara sané pinih kirang korupsi manut Indéks Persépsi Korupsi (IPK). Ring sajeroning pidarta warsa 2022 indik "Korupsi Modérn", Administrator USAID Samantha Power maosang: "Korupsi nénten malih wantah indik otokrat soang-soang sané mamaling kasugihan bangsannyané mangda prasida maurip ageng". nanging taler nyarengin jaringan transnasional sané canggih, rumasuk lembaga kajinahan sané kaengkebang ring rahasia. Nyawis buku Whyte, George Monbiot nyacad IPK santukan définisinyané sané cupit indik korupsi sané akéhan wantah nyelehin éksekutif Kauh indik nombok. Asapunika taler, sane tiosan nyihnayang "métrik global manut sistematis kirang ngukur 'korupsi anak sugih' - sané akéhan kalégalisasi, kalembagaan, miwah nénten étis - pinaka lawan saking 'korupsi anak tiwas'".

Korupsi miwah kriminalitas inggih punika kejadian sosiologis endemik sané medal rutin ring makasami panegara ring skala global antuk makudang-kudang undagan miwah proporsi. Data sané anyar nyihnayang korupsi sayan nincap. Soang-soang bangsa ngalokasiang wit daya doméstik anggén ngendaliang lan ngatur korupsi lan ngandegang kejahatan. Strategi sané kamargiang anggén nanganin korupsi sering kacumponin antuk paistilah pajeng anti-korupsi. Tiosan punika, inisiatif global sekadi Tatujon Pawangunan Malanturan 16 PBB taler madué tatujon sané kasayagayang sané sepatutnyané prasida ngirangin korupsi ring makasami wangunnyané antuk substansial. Inisiatif sane anyar sakadi Jaringan Kaadilan Pajak nglintangin nombok lan mamaling lan makta uratian ring penyalahgunaan pajak.